CELEX: 31998D0708
Language: ro
Date: 1998-11-03 00:00:00
Title: Decizia Consiliului din 3 noiembrie 1998 privind încheierea unui Acord între Comunitatea Europeană și Republica Chile privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope

Anunţ juridic important

|

31998D0708

Jurnalul Oficial L 336 , 11/12/1998 p. 0046 - 0047 ediţie specială în limba cehă capitol 11 volum 30 p. 124  - 125 ediţie specială în limba estonă capitol 11 volum 30 p. 124  - 125 ediţie specială în limba maghiară capitol 11 volum 30 p. 124  - 125 ediţie specială în limba lituaniană capitol 11 volum 30 p. 124  - 125 LV.ES capitol 11 volum 30 p. 124  - 125 MT.ES capitol 11 volum 30 p. 124  - 125 PL.ES capitol 11 volum 30 p. 124  - 125 SK.ES capitol 11 volum 30 p. 124  - 125 ediţie specială în limba slovenă capitol 11 volum 30 p. 124  - 125

		19981103Decizia Consiliuluidin 3 noiembrie 1998privind încheierea unui Acord între Comunitatea Europeană și Republica Chile privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope(98/708/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză și articolul 228 alineatul (4),având în vedere propunerea Comisiei,întrucât, la 25 septembrie 1995, Consiliul a autorizat Comisia să negocieze cu statele membre ale Organizației Statelor Americane, în numele Comunității, acorduri privind controlul precursorilor drogurilor și al substanțelor chimice; întrucât, în conformitate cu această autorizare, Comisia a încheiat negocierile cu Chile la 3 decembrie 1997;întrucât Acordul dintre Comunitatea Europeană și Republica Chile privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope ar trebui să fie aprobat;întrucât ar trebui ca Consiliul să autorizeze Comisia, în consultare cu comitetul special numit de Consiliu, să aprobe modificări în numele Comunității, atunci cînd acordul prevede adoptarea acestora de grupul mixt de urmărire; întrucât această autorizare trebuie să se limiteze, totuși, la modificarea anexelor la acord, în măsura în care această modificare se referă la substanțe care au fost deja reglementate de legislația comunitară privind precursorii și substanțele chimice,DECIDE:Articolul 1Acordul dintre Comunitatea Europeană și Republica Chile privind precursorii și substanțele chimice utilizate frecvent la fabricarea ilicită a stupefiantelor și a substanțelor psihotrope se aprobă în numele Comunității.Textul acordului se atașează la prezenta decizie.Articolul 2Președintele Consiliului este autorizat să desemneze persoana împuternicită să semneze acordul.Articolul 3Președintele Consiliului procedează, în numele Comunității, la schimbul de instrumente prevăzut la articolul 12 din acord [1].Articolul 4(1) Comunitatea este reprezentată în cadrul grupului mixt de urmărire prevăzut la articolul 9 din acord de către Comisie, asistată de reprezentanții statelor membre.(2) Comisia este autorizată să aprobe, în numele Comunității, modificările anexelor la acord adoptate de Grupul mixt de supraveghere, în conformitate cu procedura prevăzută la articolul 10 din acord.Comisia este asistată în îndeplinirea acestei sarcini de către un comitet special desemnat de Consiliu, cu sarcina de a stabili o poziție comună.(3) Autorizarea menționată la alineatul (2) se limitează la substanțele care sunt deja reglementate de legislația comunitară relevantă privind precursorii și substanțele chimice.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 3 noiembrie 1998.Pentru ConsiliuPreședinteleB. Prammer[1] Data intrării în vigoare a acordului se publică în Jurnalul Oficial al Comunității Europene de către Secretariatul General al Consiliului.--------------------------------------------------